b'\n_START_ARTICLE_\nDaniel (preester)\n_START_PARAGRAPH_\nDaniel on Henriku Liivimaa kroonikas mainitud Riia piiskopi preester ja misjon\xc3\xa4r._NEWLINE_Kroonika kohaselt saabus ta 1206. aastal kahe kogega Ojamaalt Riiga, p\xc3\xa4\xc3\xa4stes linna n\xc3\xa4ljah\xc3\xa4dast. J\xc3\xa4rgnevalt osales ta Holmi linnuse kohalikelt liivlastelt \xc3\xbclev\xc3\xb5tmisel ning siis selle edukal kaitsmisel Polotski v\xc3\xa4gede vastu. Hiljem samal aastal viis ta l\xc3\xa4bi misjonit\xc3\xb6\xc3\xb6d ja ristimist V\xc3\xa4ina liivlaste ja Koiva liivlaste aladel, v\xc3\xb5ndlaste juures ning l\xc3\xb5puks Idumeas, kuhu ta j\xc3\xa4i ka preestriametit pidama ning alustas kiriku ehitamist. Ta tegi ta kaasa 1208. aasta l\xc3\xbc\xc3\xbcasaamisega l\xc3\xb5ppenud semgalite ja Riia ristis\xc3\xb5dijate \xc3\xbchisv\xc3\xa4e s\xc3\xb5jaretke Leedumaale ning osales 1223. aasta \xc3\x9cmera lahingus'